Winter dv wilt aber twingen
Winter dv wilt aber twingen·
blv̊men vnd der vogel sang·
die man horte svͤsse erclingen·
in der ǒwe dest niht lang·
nv ist min hohgemvͤte krank·
doch wil sich min froͤde ringen·
dvrh die nah der ich ie rang·

Selig wib svͤsse vnd reine·
schoͤn vnd minneklichen var·
owe dc ir min so kleine·
nement mit spilnden ǒgen war·
ich diend ie mit trúwen dar·
sit ich úch mit trúwen meine·
lânt mich niht verderben gar·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse